HR
C 207/4
Službeni list Europske unije
23.5.2022.
Stranke glavnog postupka Tužitelj: Lombard Pénzügyi és Lízing Zrt.
Tuženik: PN
Izreka 1.
Direktivu Vijeća 93/13/EEZ od 5. travnja 1993.
o nepoštenim [uvjetima] u potrošačkim ugovorima treba tumačiti na način da se koristan učinak njezinih odredbi ne može osigurati, u nedostatku dispozitivnog nacionalnog pravnog pravila kojim se uređuje takva situacija, isključivo neobvezujućim mišljenjem najvišeg suda dotične države članice, kojim se nižim sudovima daje uputa o pristupu koji treba primijeniti kako bi se ugovor konvalidirao ili kako bi se utvrdilo da proizvodi učinke među stranama, ako taj ugovor ne može opstati zbog nepoštenosti neke njegove odredbe koja se odnosi na njegov glavni predmet. 2.
Direktivu 93/13 treba tumačiti na način da joj se ne protivi to da nadležni nacionalni sud odluči ponovno uspostaviti situaciju u kojoj bi se strane ugovora o zajmu nalazile da taj ugovor nije sklopljen, zbog toga što odredbu navedenog ugovora, koja se odnosi na njegov glavni predmet, treba proglasiti nepoštenom na temelju te direktive, pri čemu je, ako ta ponovna uspostava nije moguća, na tom sudu da osigura da se potrošač u konačnici nalazi u situaciji u kojoj bi se nalazio da ugovorna odredba koja je ocijenjena nepoštenom nikad nije postojala.
(1)
SL C 423, 7. 12.
2020.
Presuda Suda (osmo vijeće) od 31. ožujka 2022. – Europska komisija/Portugalska Republika (Predmet C-687/20) (1) („Povreda obveze države članice – Okoliš – Direktiva 2002/49/EZ – Procjena i upravljanje bukom iz okoliša – Naseljena područja, glavne ceste i glavne željezničke pruge – Članak 7. stavak 2. – Strateške karte buke – Članak 8. stavak 2. – Akcijski planovi – Članak 10. stavak 2. – Prilog VI. – Informacije iz strateških karata buke – Sažeci akcijskih planova – Nedostavljanje Europskoj komisiji u predviđenim rokovima”) (2022/C 207/05) Jezik postupka: portugalski Stranke Tužitelj: Europska komisija (zastupnici: M. Noll-Ehlers i G. Braga da Cruz, agenti) Tuženik: Portugalska Republika (zastupnici: M. Pimenta, P. Barros da Costa, H. Almeida, J. Reis Silva i L.
Inez Fernandes, agenti)
Izreka 1.
Time što, s jedne strane, nije izradila strateške karte buke za glavne ceste PT_a_rd00410, PT_a_rd00458, PT_a_rd00460, PT_a_rd00462 i PT_a_rd00633 ni akcijske planove za naseljena područja Amadora i Porto i za glavne ceste i glavne željezničke pruge iz priloga ovoj presudi i što, s druge strane, Europskoj komisiji nije dostavila informacije iz strateških karata buke ni sažetke tih akcijskih planova, Portugalska Republika povrijedila je obveze koje ima na temelju članka 7. stavka 2. prvog podstavka, članka 8. stavka 2. i članka 10. stavka 2.
Direktive 2002/49/EZ Europskog parlamenta i Vijeća od 25. lipnja 2002.
o procjeni i upravljanju bukom iz okoliša, u vezi s Prilogom VI.
toj direktivi. 2.
Portugalskoj Republici nalaže se snošenje troškova.
(1)
SL C 62, 22. 2.
2021.